b'\n_START_ARTICLE_\nVioleta Dinescu\n_START_PARAGRAPH_\nVioleta Dinescu (s. 13. hein\xc3\xa4kuuta 1953 Bukarest) on romanialainen s\xc3\xa4velt\xc3\xa4j\xc3\xa4 ja professori, joka on asunut Saksassa vuodesta 1982. H\xc3\xa4n opiskeli s\xc3\xa4vellyst\xc3\xa4 kotimaassaan muun muassa Myriam Marben johdolla 1970-luvulla ja suoritti my\xc3\xb6hemmin musikologian opintoja Heidelbergiss\xc3\xa4. Dinescu on voittanut useita palkintoja, kuten Carl Maria von Weber -palkinnon vuonna 1985 teoksella Hunger und Durst. Dinescu on opettanut Bukarestissa, Saksan kaupungeissa ja luennoitsijana my\xc3\xb6s Etel\xc3\xa4-Afrikassa sek\xc3\xa4 Yhdysvalloissa._NEWLINE_Dinescun kustantaja on Verlag Dohr._NEWLINE_Dinescun n\xc3\xa4ytt\xc3\xa4m\xc3\xb6-, orkesteri-, kamarimusiikki-, vokaali-/kuoro- ja pianoteoksia on esitetty eri puolilla maailmaa. N\xc3\xa4ytt\xc3\xa4m\xc3\xb6teosten joukossa ovat kamarioopperat Hunger und Durst (1985), Er\xc3\xa9ndira (1992) ja Schachnovelle (1994) sek\xc3\xa4 lastenooppera Der 35. Mai (1986).'